**ОБЩИНА СЕВЛИЕВО**



**ОБЯВЛЕНИЕ**

На основание чл.14 ал. 1 и ал. 2 от Наредбата за провеждане на конкурсите и подбора при мобилност на държавни служители (НПКПМДС) и Заповед № 1345/22.12.2022 г. на Кмета на Община Севлиево, във връзка с чл.10 и чл.10а, ал.2 от Закона за държавния служител и чл.4 ал.1 и чл.13 ал.1 от (НПКПМДС)

**ОБЯВЯВА КОНКУРС**

1. **За длъжността** вътрешен одитор в „Звено за вътрешен одит“ при Общинска администрация Севлиево.
2. **Минималните изисквания**, предвидени в нормативните актове за заемане на длъжността са:

* образование: висше;
* минимална образователно-квалификационна степен: бакалавър
* професионален опит: не се изисква
* при налице на ранг - V младши;

**3. Специфични изисквания за длъжността, установени с нормативен акт:**

**-** положен успешно изпит за вътрешни одитори в публичния сектор и притежание на сертификат „вътрешен одитор в публичния сектор”, издаден от министъра на финансите или валиден международно признат сертификат за вътрешен одитор, съгласно чл.19, ал.2, т.4 от ЗВОПС.

1. **Допълнителните изисквания** за длъжността са**:**

* Висше образование в областите финанси, икономика;
* компютърна грамотност: работа с продуктите на MS Office /Word, Excel/, Internet;
* Управленска, организационна и комуникационна компетентност;
* компетентност, свързана с познаване и ползване на нормативни актове, регламентиращи дейността на общинска администрация и дейността в областта на вътрешния одит в публичния сектор;

1. **Конкурсът с допуснатите кандидати да се проведе на два етапа**:

* решаване на писмен тест;
* интервю

1. **Необходимите документи,** които следва да бъдат представени от кандидатите за участие в конкурса са**:**

* Заявление за участие в конкурс, съгласно Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители (НПКПМДС) /по образец/;
* Копие от документ за придобита образователно-квалификационна степен;
* При наличие на ранг - копие от документи, удостоверяващи притежаването на V младши ранг като държавен служител;
* Копие от документи за професионален опит /трудова, служебна, осигурителна книжка/;
* Копие от Сертификат за „Вътрешен одитор в публичния сектор” съгласно чл. 19, ал.2, т.4 от ЗВОПС, издаден от министъра на финансите или копие от валиден международно признат Сертификат за вътрешен одитор;
* Декларация от лицето (по образец), че е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема длъжността;
* Професионална автобиография;
* Документ за самоличност – необходим само за идентификация.

Подаването на заявлението и приложенията към него се извършва лично от всеки кандидат или чрез пълномощник.

1. **Документите по т.6** да се подават в Деловодството на “Център за административно обслужване ” в общинска администрация Севлиево, в срок до 03.01.2023 г., включително, всеки работен ден от 8.30 часа до 17.00 часа. Подаването на документи може да се осъществи и по електронен път на адрес: **sevlievo@sevlievo.bg,** като заявлението и декларацията следва да бъдат подписани от кандидата с електронен подпис. Списъци или други съобщенията във връзка с конкурса ще се обявяват в Информационния център на общината на **Таблото за обяви и съобщения, както и в сайта на община Севлиево.**
2. **Описание на длъжността**:

Подпомага Общинска администрация Севлиевоза постигане на целите си чрез прилагането на систематичен и дисциплиниран подход за оценяване и подобряване ефективността на процесите за управление на риска, контрол и управление.

Участва в цялостната дейност на звеното по вътрешен одит, чрез изпълнение на одитните ангажименти за даване на увереност и консултиране, извършване и докладване на резултати от вътрешни одити на бюджетни звена.

Подпомага работата на звеното „Вътрешен одит”, като изготвя предварителни и окончателни одитни доклади от извършените проверки, както и на шестмесечни и годишни доклади за изпълнението на дейността по вътрешния одит. Участва в проследяване изпълнението на дадените препоръки.

**9.** Минимален размер на основната заплата определена за длъжността: 710 лв. (основният размер на заплатата за длъжността се определя от професионалния опит на спечелилия конкурса кандидат, съгласно чл. 67, ал. 4 от Закона за държавния служител и чл. 8 и 9 от Наредбата за заплатите на служителите в държавната администрация).

**10.** Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура (чл.14, ал.4 от НПКПМДСл.)

Образци на заявление за участие в конкурса и декларация по чл.17, ал.2 от НПКПМДС могат да се изтеглят от следния Интернет адрес: [**www.sevlievo.bg**](http://www.sevlievo.bg)

**Позицията е подходяща за служител с трайни увреждания.**

**Д-Р ИВАН ИВАНОВ**

*Кмет на Община Севлиево*